CELEX: 32013R0739
Language: et
Date: 2013-07-30 00:00:00
Title: Komisjoni määrus (EL) nr 739/2013, 30. juuli 2013 , millega muudetakse Euroopa Parlamendi ja nõukogu määruse (EÜ) nr 1333/2008 II lisa seoses suure stigmasteroolisisaldusega taimsete steroolide kasutamisega stabilisaatorina külmutamisvalmis alkoholikokteilides ning komisjoni määruse (EL) nr 231/2012 lisa seoses suure stigmasteroolisisaldusega taimsete steroolide spetsifikatsioonidega EMPs kohaldatav tekst

31.7.2013   
            
            
               ET
            
            
               Euroopa Liidu Teataja
            
            
               L 204/35
            
         KOMISJONI MÄÄRUS (EL) nr 739/2013,
   30. juuli 2013,
   millega muudetakse Euroopa Parlamendi ja nõukogu määruse (EÜ) nr 1333/2008 II lisa seoses suure stigmasteroolisisaldusega taimsete steroolide kasutamisega stabilisaatorina külmutamisvalmis alkoholikokteilides ning komisjoni määruse (EL) nr 231/2012 lisa seoses suure stigmasteroolisisaldusega taimsete steroolide spetsifikatsioonidega
   (EMPs kohaldatav tekst)
   EUROOPA KOMISJON,
   võttes arvesse Euroopa Liidu toimimise lepingut,
   võttes arvesse Euroopa Parlamendi ja nõukogu 16. detsembri 2008. aasta määrust (EÜ) nr 1333/2008 toidu lisaainete kohta, (1) eriti selle artikli 10 lõiget 3 ja artiklit 14,
   võttes arvesse Euroopa Parlamendi ja nõukogu 16. detsembri 2008. aasta määrust (EÜ) nr 1331/2008 (millega kehtestatakse toidu lisaainete, toiduensüümide ning toidu lõhna- ja maitseainete lubade andmise ühtne menetlus), (2) eriti selle artikli 7 lõiget 5,
   ning arvestades järgmist:
   
               (1)
            
            
               Määruse (EÜ) nr 1333/2008 II lisas on sätestatud liidu loetelu toidus kasutada lubatud lisaainete kohta ja kõnealuste lisaainete kasutamise tingimused.
            
         
               (2)
            
            
               Komisjoni määruses (EL) nr 231/2012 (3) on sätestatud määruse (EÜ) nr 1333/2008 II lisas loetletud toidu lisaainete spetsifikatsioonid.
            
         
               (3)
            
            
               Kõnealuseid loendeid võib komisjoni algatusel või pärast taotluse esitamist ajakohastada määruse (EÜ) nr 1331/2008 artikli 3 lõikes 1 osutatud ühtse menetluse kohaselt.
            
         
               (4)
            
            
               11. veebruaril 2011 esitati taotlus saada luba suure stigmasteroolisisaldusega taimsete steroolide kasutamiseks stabilisaatorina külmutamisvalmis alkoholikokteilides ning kõnealune taotlus tehti liikmesriikidele kättesaadavaks.
            
         
               (5)
            
            
               Paljude külmutamisvalmis alkoholikokteilide tootmisel on tehnoloogiliselt vajalik kasutada suure stigmasteroolisisaldusega taimseid steroole, mis toimivad stabilisaatorina (jää tekkimist hõlbustava abivahendina), mille abil kokteilis tekitatakse jääkristallide dispersioon ja säilitatakse seda. Kõnealused tooted on mõeldud vedelal kujul ostmiseks ja kodus sügavkülmikusse paigutamiseks, mille tulemusel tekib pooleldi jäätunud jook. Kokteilidele jää tekkimist hõlbustava abivahendina (stabilisaatorina) lisatud suure stigmasteroolisisaldusega taimsed steroolid tagavad kokteilide jäätumise ja soovitud pooljäätunud joogi tekkimise tarbija sügavkülmikus. Kui suure stigmasteroolisisaldusega taimseid steroole ei kasutata, võib toimuda joogi allajahtumine ja muutub võimatuks jää tekke tagamine ning toode muutub kasutuskõlbmatuks.
            
         
               (6)
            
            
               Vastavalt määruse (EÜ) nr 1331/2008 artikli 3 lõikele 2 peab komisjon määruse (EÜ) nr 1333/2008 II lisas sätestatud Euroopa Liidu toidu lisaainete loetelu ajakohastamiseks küsima Euroopa Toiduohutusameti arvamust.
            
         
               (7)
            
            
               Euroopa Toiduohutusamet hindas suure stigmasteroolisisaldusega taimsete steroolide ohutust toidu lisaainena kasutamise korral ja esitas oma arvamuse 14. mail 2012 (4). Toiduohutusameti hinnangul ei ole suure stigmasteroolisisaldusega taimsete steroolide kohta piisavalt toksikoloogilisi andmeid, et määrata kindlaks lubatud päevast tarbitavat kogust. Olemasolevate andmete põhjal järeldas aga toiduohutusamet, et suure stigmasteroolisisaldusega taimsete steroolide kasutamist külmutamisvalmis alkoholikokteilide stabilisaatorina võib kõnealuse kasutusviisi ja kasutatava sisalduse puhul ohutuks pidada. Amet on arvamusel, et taimsete steroolide päevane tarbitav kogus, mis hõlmab kokkupuudet kõikide allikatega (st uutest kasutusviisidest, looduslikest allikatest ja toidu uuendkoostisosana kasutamisest tulenevat kokkupuudet), ei tohiks ületada 3 grammi.
            
         
               (8)
            
            
               Seetõttu on asjakohane anda luba suure stigmasteroolisisaldusega taimsete steroolide kasutamiseks külmutamisvalmis alkoholikokteilide stabilisaatorina ja määrata kõnealuse toidu lisaaine E-numbriks E 499.
            
         
               (9)
            
            
               Fütosteroole, fütostanoole ja nende estreid on varem hinnanud mitmed teadusasutused, sealhulgas toidu teaduskomitee, FAO/WHO ühine toidu lisaainete eksperdikomitee ja Euroopa Toiduohutusamet, ning nende kasutamine on liidus lubatud mitmesuguste toitude puhul kogustes kuni 3 g päevas. Kõnealuseid aineid kasutatakse toidu uuendkoostisosadena, mis aitavad hüperkolesteroleemiat põdevatel isikutel reguleerida LDL-kolesterooli taset veres.
            
         
               (10)
            
            
               Komisjoni 31. märtsi 2004. aasta määrusega (EÜ) nr 608/2004, mis käsitleb toidukaupade ja toidukaupade koostisosade märgistamist, millele on lisatud fütosteroole, fütosteroolestreid, fütostanoole ja/või fütostanoolestreid, (5) on ette nähtud kohustuslikud üksikasjad, mis tuleb esitada kõnealuste toiduainete märgistusel lisaks neile üksikasjadele, mis on loetletud Euroopa Parlamendi ja nõukogu 20. märtsi 2000. aasta direktiivi 2000/13/EÜ toiduainete märgistust, esitlust ja reklaami käsitlevate liikmesriikide õigusaktide ühtlustamise kohta (6) artiklis 3. Kõnealused märgistusnõuded on seotud fütosteroolide, fütosteroolestrite, fütostanoolide ja/või fütostanoolestrite mõjuga vere kolesteroolitasemele.
            
         
               (11)
            
            
               Kuna alkohoolsetes jookides kasutatavate suure stigmasteroolisisaldusega taimsete steroolide kogus ei ole vere kolesteroolitaseme mõjutamiseks piisav, tuleks suure stigmasteroolisisaldusega taimseid steroole sisaldavad alkoholikokteilid vabastada määrusega (EÜ) nr 608/2004 kehtestatud märgistusnõuetest.
            
         
               (12)
            
            
               Määrusesse (EL) nr 231/2012 tuleks lisada suure stigmasteroolisisaldusega taimsete steroolide spetsifikatsioon.
            
         
               (13)
            
            
               Euroopa Toiduohutusameti 14. mai 2012. aasta hinnangus suure stigmasteroolisisaldusega taimsete steroolide ohutusele hinnati taotleja esitatud kõnealuse toidu lisaaine spetsifikatsioone, mis on sätestatud käesoleva määruse II lisas. Toiduohutusamet järeldas, et kõnealused spetsifikatsioonid põhinevad FAO/WHO ühise toidu lisaainete eksperdikomitee (7) kehetstatud spetsifikatsioonidel fütosteroolide, fütostanoolide ja nende estrite jaoks, ning suure stigmasteroolisisaldusega taimsete steroolide analüüsi tulemused kinnitasid, et tootmisprotsess tagab ühtlase kvaliteediga toote, mis vastab esitatud spetsifikatsioonidele.
            
         
               (14)
            
            
               Määruses (EL) nr 231/2012 sätestatud spetsifikatsioonide ajakohastamisel tuleb arvesse võtta FAO/WHO ühise toidu lisaainete ekspertkomitee poolt codex alimentarius’es esitatud toidu lisaainete spetsifikatsioone ja analüüsimeetodeid.
            
         
               (15)
            
            
               Määrusi (EÜ) nr 1333/2008 ja (EL) nr 231/2012 tuleks seetõttu vastavalt muuta.
            
         
               (16)
            
            
               Käesoleva määrusega ettenähtud meetmed on kooskõlas toiduahela ja loomatervishoiu alalise komitee arvamusega ning ei Euroopa Parlament ega nõukogu ole vastuväiteid esitanud,
            
         ON VASTU VÕTNUD KÄESOLEVA MÄÄRUSE:
   Artikkel 1
   Määruse (EÜ) nr 1333/2008 II lisa muudetakse vastavalt käesoleva määruse I lisale.
   Määruse (EL) nr 231/2012 lisa muudetakse vastavalt käesoleva määruse II lisale.
   Artikkel 2
   Käesolev määrus jõustub kahekümnendal päeval pärast selle avaldamist Euroopa Liidu Teatajas.
   
      Käesolev määrus on tervikuna siduv ja vahetult kohaldatav kõikides liikmesriikides.
      Brüssel, 30. juuli 2013
      
         
            Komisjoni nimel
         
         
            president
         
         José Manuel BARROSO
      
   
   
      (1)  ELT L 354, 31.12.2008, lk 16.
   
      (2)  ELT L 354, 31.12.2008, lk 1.
   
      (3)  ELT L 83, 22.3.2012, lk 1.
   
      (4)  EFSA toidu lisaainete ja toidule lisatavate toitaineallikate teaduskomisjon. Teaduslik seisukoht suure stigmasteroolisisaldusega taimsete steroolide kui toidu lisaaine ohutuse kohta. EFSA Journal 2012;10(5):2659.
   
      (5)  ELT L 97, 1.4.2004, lk 44.
   
      (6)  EÜT L 109, 6.5.2000, lk 29.
   
      (7)  FAO/WHO ühine toidu lisaainete eksperdikomitee, 2008. Phytosterols, phytostanols and their esters. Compendium of Food Additive Specifications. Koostatud 69. JECFA kohtumisel (2008), FAO JECFA Monographs 5.
   
      I LISA
      Määruse (EÜ) nr 1333/2008 II lisa muudetakse järgmiselt.
      
                  1)
               
               
                  B osa punktis 3 lisatakse kande E 495 järele järgmine kanne E 499:
                  
                              „E 499
                           
                           
                              Suure stigmasteroolisisaldusega taimsed steroolid”
                           
                        
            
                  2)
               
               
                  E osa toidurühma 14.2.8 „Muud alkohoolsed joogid, sealhulgas alkohoolsete ja mittealkohoolsete jookide segud ning alla 15 % alkoholisisaldusega joogid” muudetakse järgmiselt:
                  
                              a)
                           
                           
                              kande E 481–482 järele lisatakse järgmised kanded lisaaine E 499 kohta:
                              
                                           
                                       
                                       
                                          „E 499
                                       
                                       
                                          Suure stigmasteroolisisaldusega taimsed steroolid
                                       
                                       
                                          80
                                       
                                       
                                          (80)
                                       
                                       
                                          Ainult veepõhised külmutamisvalmis alkoholikokteilid
                                       
                                    
                                           
                                       
                                       
                                          E 499
                                       
                                       
                                          Suure stigmasteroolisisaldusega taimsed steroolid
                                       
                                       
                                          800
                                       
                                       
                                          (80)
                                       
                                       
                                          Ainult koorepõhised külmutamisvalmis alkoholikokteilid”
                                       
                                    
                        
                              b)
                           
                           
                              lisatakse järgmine joonealune märkus:
                              
                                          „(80):
                                       
                                       
                                          Komisjoni määruses (EÜ) nr 608/2004 (ELT L 97, 1.4.2004, lk 44) sätestatud märgistusnõudeid ei kohaldata.”
                                       
                                    
                        
            
   
      II LISA
      Määruse (EL) nr 231/2012 lisasse lisatakse kande E 495 järele järgmine kanne E 499:
      
         „E 499 SUURE STIGMASTEROOLISISALDUSEGA TAIMSED STEROOLID
         
         
                     
                        Sünonüümid
                     
                  
                  
                      
                  
               
                     
                        Määratlus
                     
                  
                  
                     Suure stigmasteroolisisaldusega taimsed steroolid on saadud sojaubadest ja on kindla keemilise koostisega lihtne segu, mis koosneb vähemalt 95 % ulatuses taimsetest steroolidest (stigmasterool, β-sitosterool, kampesterool ja brassikasterool) ning stigmasterooli sisaldus suure stigmasteroolisisaldusega taimsetes steroolides on vähemalt 85 %.
                  
               
                     Einecs
                  
                  
                      
                  
               
                     Keemiline nimetus
                  
                  
                      
                  
               
                     Stigmasterool
                  
                  
                     (3S,8S,9S,10R,13R,14S,17R)-17-(5-etüül-6-metüül-hept-3-een-2-üül)-10,13-dimetüül-2,3,4,7,8,9,11,12,14,15,16,17-dodekahüdro-1H-tsüklopenta[a]fenantreen-3-ool
                  
               
                     β-sitosterool
                  
                  
                     (3S,8S,9S,10R,13R,14S,17R)-17-[(2S,5S)-5-etüül-6-metüülheptaan-2-üül]-10,13-dimetüül-2,3,4,7,8,9,11,12,14,15,16,17-dodekahüdro-1H-tsüklopenta[a]fenantreen-3-ool
                  
               
                     Kampesterool
                  
                  
                     (3S,8S,9S,10R,13R,14S,17R)-17-(5,6-dimetüülheptaan-2-üül)-10,13-dimetüül-2,3,4,7,8,9,11,12,14,15,16,17-dodekahüdro-1H-tsüklopenta[a]fenantreen-3-ool
                  
               
                     Brassikasterool
                  
                  
                     (3S,8S,9S,10R,13R,14S,17R)-17-[(E,2R,5R)-5,6-dimetüülhept-3-een-2-üül]-10,13-dimetüül-2,3,4,7,8,9,11,12,14,15,16,17-dodekahüdro-1H-tsüklopenta[a]fenantreen-3-ool
                  
               
                     Keemiline valem
                  
                  
                      
                  
               
                     Stigmasterool
                  
                  
                     C29H48O
                  
               
                     β-sitosterool
                  
                  
                     C29H50O
                  
               
                     Kampesterool
                  
                  
                     C28H48O
                  
               
                     Brassikasterool
                  
                  
                     C28H46O
                  
               
                     Molekulmass
                  
                  
                      
                  
               
                     Stigmasterool
                  
                  
                     412,6 g/mol
                  
               
                     β-sitosterool
                  
                  
                     414,7 g/mol
                  
               
                     Kampesterool
                  
                  
                     400,6 g/mol
                  
               
                     Brassikasterool
                  
                  
                     398,6 g/mol
                  
               
                     Analüüs (üksnes vabasid steroole ja stanoole sisaldavad tooted)
                  
                  
                     Vabade steroolide/stanoolide sisaldus kokku vähemalt 95 % veevabas olekus
                  
               
                     
                        Kirjeldus
                     
                  
                  
                     Kergesti lenduvad valged või kreemikasvalged pulbrid, tabletid või pastillid; värvusetud või helekollased vedelikud
                  
               
                     
                        Määramine
                     
                  
                  
                      
                  
               
                     Lahustuvus
                  
                  
                     Vees praktiliselt ei lahustu. Fütosteroolid ja fütostanoolid lahustuvad atsetoonis ja etüülatsetaadis.
                  
               
                     Stigmasteroolisisaldus
                  
                  
                     Vähemalt 85 % (massiprotsent)
                  
               
                     Muud taimsed steroolid/stanoolid: nii koos kui ka eraldi, sealhulgas brassikasterool, kampestanool, kampesterool, Δ-7-kampesterool, kolesterool, klerosterool, sitostanool ja β-sitosterool.
                  
                  
                     Mitte üle 15 % (massiprotsent)
                  
               
                     
                        Puhtus
                     
                  
                  
                      
                  
               
                     Tuhasisaldus
                  
                  
                     Mitte üle 0,1 %
                  
               
                     Lahusti jäägid
                  
                  
                     Etanool: mitte üle 5 000 mg/kg
                  
               
                     Metanool: mitte üle 50 mg/kg
                  
               
                     Veesisaldus
                  
                  
                     Mitte üle 4 % (Karl Fischeri meetod)
                  
               
                     Arseen
                  
                  
                     Mitte üle 3 mg/kg
                  
               
                     Plii
                  
                  
                     Mitte üle 1 mg/kg
                  
               
                     
                        Mikrobioloogilised kriteeriumid
                     
                  
                  
                      
                  
               
                     Bakterite üldarv
                  
                  
                     Mitte üle 1 000 CFU/g
                  
               
                     Pärmiseened
                  
                  
                     Mitte üle 100 CFU/g
                  
               
                     Hallitusseened
                  
                  
                     Mitte üle 100 CFU/g
                  
               
                     
                        Escherichia coli
                     
                  
                  
                     Mitte üle 10 CFU/g
                  
               
                     
                        Salmonella spp.
                  
                  
                     Ei leidu 25 grammis”